ಬಜಾಜ್ ಚೇತಕ್ ಜೊತೆ ಲೈಫ್ ಈಸ್ ಬ್ಯೂಟಿಫುಲ್ ಅಂತಿದ್ದಾರೆ ಪೃಥ್ವಿ ಅಂಬರ್ ವಿಜಯದಶಮಿ ಹಬ್ಬದ ಪ್ರಯುಕ್ತ ಲೈಫ್ ಈಸ್ ಬ್ಯೂಟಿಫುಲ್ ಚಿತ್ರತಂಡ ಸ್ಪೆಷಲ್ ವಿಡಿಯೋ ಲಾಂಚ್ ಮಾಡಿದೆ. ಈ ಸಿನಿಮಾದಲ್ಲಿ ಪ್ರಮುಖ ಪಾತ್ರ ನಿರ್ವಹಿಸಲಿರುವ ಪಾತ್ರದ ಬಗ್ಗೆ ಚಿತ್ರತಂಡ ಈ ವಿಡಿಯೋದಲ್ಲಿ ಬಿಚ್ಚಿಟ್ಟಿದೆ. ಹೌದು.. ಲೈಫ್ ಈಸ್ ಬ್ಯೂಟಿಫುಲ್ ಸಿನಿಮಾದಲ್ಲಿ ಮುಖ್ಯ ಪಾತ್ರ ನಿರ್ವಹಿಸುತ್ತಿರುವವರು, ನಾಯಕನ ಬಜಾಜ್ ಚೇತಕ್. ಚಿತ್ರದಲ್ಲಿ ನಾಯಕನ ರಾಣಿ ಆಗಿರುತ್ತೆ ಬಜಾಜ್ ಚೇತಕ್. ಇಂದು ಆಯುಧ ಪೂಜೆ ಆದ ಕಾರಣ, ನಾಯಕ ಬಜಾಜ್ ಚೇತಕ್ಗೆ ಪೂಜೆ ಮಾಡಿ ಹತ್ತಿ ಹೊರಟಿರುವ ವಿಡಿಯೋ ಹರಿಬಿಟ್ಟಿದೆ ಚಿತ್ರತಂಡ. ಚಿತ್ರದುದ್ದಕ್ಕೂ ನಾಯಕನ ಜೊತೆ ಒಲ್ಡ್ ಮಾಡೆಲ್ ಬಜಾಜ್ ಚೇತಕ್ ಕಾಣ ಸಿಗಲಿದೆ. ದಿಯಾ ಖ್ಯಾತಿಯ ಪೃಥ್ವಿ ಅಂಬರ್ ಈ ಚಿತ್ರದಲ್ಲಿ ನಾಯಕನಾಗಿ ಕಾಣಿಸಿಕೊಳ್ಳಲಿದ್ದಾರೆ. ಪ್ರಿಯಾಂಕಾ ಉಪೇಂದ್ರ ಈ ಸಿನಿಮಾದ ನಾಯಕಿಯಾಗಿರೋದು ಚಿತ್ರದ ಹೈಲೈಟ್. ನಿರ್ದೇಶಕ ಲೋಹಿತ್ ಪ್ರೊಡಕ್ಷನ್ಸ್ನಲ್ಲಿ ಮೂಡಿ ಬರ್ತಿರೋ ಮೊದಲ ಚಿತ್ರ ಇದಾಗಿದೆ. ಲೈಫ್ ಈಸ್ ಬ್ಯೂಟಿಫುಲ್ಗೆ ಅರುಣ್ ಕುಮಾರ್.ಎಂ ಹಾಗೂ ಸಬೂ ಅಲೋಶಿಯಸ್ ಆಯಕ್ಷನ್ ಕಟ್ ಹೇಳಲಿದ್ದಾರೆ. ಮುಂದಿನ ವಾರದಿಂದ ಚಿತ್ರದ ಶೂಟಿಂಗ್ ಶುರುವಾಗಲಿದೆ ಅಂತ ಚಿತ್ರತಂಡ ತಿಳಿಸಿದೆ. Tags: bajaj chethak life is beautiful priyanka upendra pruthvi ambar